turjo4nis/wikipedia-bn-dump-20250701 huggingface dataset:
ক্রিকেট বল

ক্রিকেট বল শক্ত ও গোলাকৃতির বল হিসেবে ক্রিকেট খেলায় ব্যবহার করা হয়। পুরুষদের ক্রিকেটে বলের ওজন ৫.৫ থেকে ৫.৭৫ আউন্স এবং এর পরিধি  থেকে  হয়ে থাকে। সাধারণত বলটি লাল রঙের হয়ে থাকে। তবে খেলার অবস্থার উপর নির্ভর করে এটি সাদা রঙেরও হতে পারে। চামড়ার আবরণে ও ক্রিকেটের আইন অনুসরণ করে বল প্রস্তুতকারী সংস্থাগুলো প্রথম-শ্রেণীর ক্রিকেটের উপযোগী বল প্রস্তুত করে থাকে। ফিল্ডিংয়ে অবস্থানকারী দলের মূল চালিকা শক্তি হচ্ছে বোলার, বল, পিচ। বলের প্রকৃতির উপর নির্ভর করে ব্যাটসম্যান রান কিংবা বাউন্ডারিতে বল ফেলে চার/ছক্কা সংগ্রহ করে। অন্যদিকে বোলারের বোলিং ভঙ্গীমার উপর বল নির্দিষ্ট লক্ষ্যে গমন করে।

ব্যবহার

রং

টেস্ট ক্রিকেট, পেশাদার ঘরোয়া ক্রিকেটে সনাতনী পন্থায় লাল বল ব্যবহার করা হয়। একদিনের আন্তর্জাতিকে বিশেষ করে ফ্লাডলাইটে দৃশ্যমান হবার জন্য সাদা এবং ২০১০ সাল থেকে খেলোয়াড়দের সাদা পোশাক পরিধানের কারণে গোলাপী বল ব্যবহৃত হচ্ছে। প্রশিক্ষণকালে সাদা, লাল ও গোলাপী বলসহ টেনিস বল ব্যবহার করা হয়ে থাকে। খেলা চলাকালে উত্তম মানের বল ব্যবহৃত হয়। তবে এ বলে আঘাতপ্রাপ্তির সমূহ সম্ভাবনা থাকে। ফলশ্রুতিতে বলের আঘাত থেকে রক্ষা পাবার লক্ষ্যে প্রতিরক্ষামূলক সরঞ্জামাদি ব্যবহারের প্রচলন রয়েছে। ক্রিকেটের আইনের বাইরে বলে ক্ষতের সৃষ্টি করে খেলার ফলাফল ভিন্ন করার চেষ্টা বল টেম্পারিং নামে পরিচিত যা বেশ বিতর্কের সৃষ্টি করে।

প্রস্তুতকারী প্রতিষ্ঠানের প্রকৃতির উপর বলের অবস্থা নির্ভরশীল। সাদা কুকাবুরা বল একদিনের আন্তর্জাতিক ও টুয়েন্টি২০ আন্তর্জাতিকে এবং লাল কোকাবুরা বল ১০টি টেস্টখেলুড়ে দেশগুলোর জাতীয় দল ব্যবহার করে। তন্মধ্যে ওয়েস্ট ইন্ডিজ ও ইংল্যান্ড দল ডিউক এবং ভারতে এসজি বল ব্যবহৃত হয়।

তথ্যসূত্র

আরও পড়ুন 
 Gollapudi, Nagraj. 'It's illegal, isn't it?' . 25 August 2008.

বহিঃসংযোগ 

Cricket law 5 - the ball
How cricket balls are made

বল (ক্রীড়া)
ক্রিকেটের সরঞ্জাম
ক্রিকেট
মহেন্দ্রনাথ রায়

মহেন্দ্রনাথ রায় (? - ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। বিপ্লবী দলে তার সক্রিয় ভূমিকা ছিলো। মেছুয়াবাজার বোমার মামলায় গ্রেপ্তার হয়ে বিচারে কয়েক বছরের সশ্রম কারাদণ্ড হয়, কিন্তু আপিলে ছাড়া পান। ১৯৩০ সালে আবার ধরা পড়েন এবং রাজস্থানের দেউলি বন্দী-শিবিরে পাঠানো হয়। এখানে নির্যাতনে অসুস্থ হয়ে মারা যান।

মেছুয়াবাজার বোমা মামলা
মেছুয়াবাজার বোমার মামলার ঘটনা ঘটে ১৯১৯ সালের ডিসেম্বর মাসে। এই মামলায় নিরঞ্জন সেনগুপ্ত,  সতীশচন্দ্র পাকড়াশী, রমেশচন্দ্র বিশ্বাস, সুধাংশু দাসগুপ্ত, নিশাকান্ত রায়চৌধুরী, সুধীর কুমার আইল, দেবপ্রিয় চট্টোপাধ্যায়, শচীন্দ্রলাল করগুপ্ত, মুকুল রঞ্জন সেন, সুধাংশু মজুমদার, বিহারীলাল বিশ্বাস, মহেন্দ্রনাথ রায়, তারাপদ গুপ্ত, সত্যব্রত সেন, রবীন্দ্রনাথ বসু ও সুবোধ চক্রবর্তী সাত বৎসর ও পাঁচ বছর কারাদণ্ডে দণ্ডিত হন। মুকুল সেন, শচীন্দ্রলাল করগুপ্ত, জগদীশ চট্টোপাধ্যায়, নির্মল দাস মুক্তি পান এবং এঁরা সকলেই তরুণ বিপ্লবী দলের সদস্য ছিলেন।

তথ্যসূত্র

১৯৩০-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
বাঙালি রাজনীতিবিদ
রাজ্য বা কেন্দ্রশাসিত অঞ্চল অনুযায়ী ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
বেহারিলাল করণ

বেহারিলাল করণ (১৯২০ - ৩০ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। ভারত ছাড় আন্দোলনে নন্দীগ্রামে পুলিসের গুলিতে আহত হন এবং ঐদিনই মারা যান। উক্ত আন্দোলনে থানা দখল করতে গিয়ে গুলিতে মোট পাঁচজন শহীদ হন।

জন্ম শিক্ষাজীবন
বেহারিলাল করণের জন্ম মেদিনীপুরের জেলার নন্দীগ্রাম থানার আমড়াতলায়।

তথ্যসূত্র

১৯২০-এ জন্ম
১৯৪২-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
বাঙালি রাজনীতিবিদ
পশ্চিমবঙ্গের ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
পূর্ব মেদিনীপুর জেলার ব্যক্তি
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
নিরঞ্জন সেনগুপ্ত

নিরঞ্জন সেনগুপ্ত (২৬ জুলাই, ১৯০৪ - ৪ সেপ্টেম্বর, ১৯৬৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম নেতা। তিনি আইএসসি পরীক্ষার পূর্বে গ্রেপ্তার হয়ে চার বছর কারাবরণ করেন। ১৯২৯ সালে কলকাতা কংগ্রেসের সময়ে বিভিন্ন বিপ্লবী দলের তরুণ কর্মীদের নিয়ে এক বিদ্রোহী দল গড়ে তোলেন এবং অস্ত্রসংগ্রহ ও বোমা তৈরির কাজে ব্যাপৃত হয়ে পড়েন। মেছুয়া বাজার বোমা মামলায় তার সাত বছর দ্বীপান্তর দণ্ড হয়। আন্দামানে থাকাকালে কমিউনিস্ট মতবাদে বিশ্বাসী হন। ১৯৩৮ সালে মুক্তি পেয়ে পার্টির সদস্যপদ লাভ করেন ও ই.বি. রেলের শ্রমিক সংগঠনের কাজে আত্মনিয়োগ করেন। কিছুদিন যুগান্তর দৈনিক পত্রিকার সহসম্পাদক ছিলেন। ১৯৪২ সালে জনযুদ্ধ পত্রিকার সম্পাদকীয় বোর্ডে সদস্য মনোনীত হন। ১৯৫৭ সালে বিধানসভার সভ্য নির্বাচিত হয়ে (বীজপুর-চব্বিশ পরগনা) সভার কমিউনিস্ট ব্লকের সম্পাদকীয় কাজ করেন। ১৯৬২ সালে টালিগঞ্জ কেন্দ্র থেকে নির্বাচিত হন। এরপর কমিউনিস্ট পার্টি দ্বিধাবিভক্ত হলে তিনি মার্কসবাদী দলে যোগ দেন। ১৯৬৭ সালে এই দলের প্রার্থীরূপে বিধানসভার সদস্য হয়ে যুক্তফ্রন্ট মন্ত্রীসভায় উদ্বাস্তু ও ত্রাণমন্ত্রী হন। ১৯৬৯ সালে উপনির্বাচনে বিজয়ী হয়ে ঐ একই দপ্তরের মন্ত্রী থাকাকালে কলকাতায় তার মৃত্যু হয়।

জন্ম শিক্ষাজীবন
নিরঞ্জন সেনগুপ্তের জন্ম বরিশাল জেলার ভারুকাঠি নারায়ণপুরে। তার পিতার নাম সর্বানন্দ সেনগুপ্ত এবং মাতার নাম কাদম্বিনী। ছাত্রাবস্থায় তিনি অনুশীলন সমিতিতে যোগ দেন। ১৯২০ সালে বরিশাল জেলা স্কুল থেকে প্রথম বিভাগে ম্যাট্রিক পাস করেন। কলকাতা রিপন কলেজে পড়ার সময় ১৯২১ সালে ছাত্র আন্দোলন গড়ে তোলেন। ১৯২৩ সালে আই.এস.সি. পাস করে বিপ্লবী সংগঠন গড়ে তোলার জন্য বহরমপুর কৃষ্ণনাথ কলেজে ভর্তি হন।

তথ্যসূত্র 

১৯০৩-এ জন্ম
পূর্ববঙ্গে জন্ম
১৯৬৯-এ মৃত্যু
ভারতীয় সাম্যবাদী
বাংলাদেশী বিপ্লবী
ভারতীয় বিপ্লবী
অনুশীলন সমিতি
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতীয় স্বাধীনতার বিপ্লবী আন্দোলন
বরিশাল জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের ভারতের কমিউনিস্ট পার্টির রাজনীতিবিদ
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
উপনদী

উপনদী হলো জল-বিভাজিকার একটি প্রকরণ। বৃহদায়তন নদীর একটি ক্ষুদ্রতর ধারা হল উপনদী। কয়েকটি উপনদী মিলিত হয় এক একটি বৃহদাকার নদীর সাথে।

ব্যুৎপত্তি 
যে সকল নদী কোন একটি উৎস হতে উৎপত্তি হয়ে কিছু দূরত্ব অতিক্রম করে অপর একটি নদীতে পতিত হয় তাকে সেই নদীর (যে নদীতে পতিত হয়েছে) উপনদী বলে।

কিছু উপনদীর উদাহরণ 
বাংলাদেশে প্রচুর উপনদী রয়েছে; যেমন: তিস্তা, ধরলা, করতোয়া, আত্রাই,সুবর্ণশ্রী ইত্যাদি নদীগুলো উৎসস্থল থেকে প্রবাহিত হয়ে যমুনা নদীতে গিয়ে মিশেছে; তাই এরা যমুনা নদীর উপনদী।

আরো দেখুন 
 নদী
 শাখানদী

তথ্যসূত্র 

 
নদী
জলাধার
ভূগোল
প্রাকৃতিক ভূগোল
অ্যালান নট

অ্যালান ফিলিপ এরিক নট (; জন্ম: ৯ এপ্রিল, ১৯৪৬) কেন্টের বেলভেদেরে এলাকায় জন্মগ্রহণকারী সাবেক বিখ্যাত ইংরেজ আন্তর্জাতিক ক্রিকেট তারকা। ১৯৬৭ থেকে ১৯৮১ সালের মধ্যে ইংল্যান্ডের টেস্ট দলে খেলেছেন। খেলার নিষ্প্রাণ মুহুর্তে শরীরচর্চা করে ব্যাপক জনপ্রিয়তা পেয়েছেন। ব্যাটসম্যান হিসেবে সুইপ ও কাটের দিকেই তার অধিক ঝোঁক ছিল।

ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে দক্ষ ছিলেন তিনি। ইংল্যান্ড ক্রিকেট দলে তিনি মূলতঃ উইকেট-রক্ষক-ব্যাটসম্যান হিসেবে খেলেছেন। কাউন্টি ক্রিকেটে কেন্টের প্রতিনিধিত্ব করেন ‘নটি’ ডাকনামে পরিচিত অ্যালান নট।

প্রারম্ভিক জীবন 
নর্দাম্বারল্যান্ড হিথ সেকেন্ডারি মডার্ন স্কুলে অধ্যয়ন করেন তিনি। পিতার উৎসাহে ১৯৬৪ সালে ১৮ বছর বয়সে কেন্টের পক্ষে অভিষেক ঘটে তার। এরফলে তিনি কেন্টে দীর্ঘদিনব্যাপী উইকেট-রক্ষক ও ব্যাটসম্যান হিসেবে দায়িত্ব পালন করার গৌরব অর্জন করেন।

বর্তমানে তিনি সাইপ্রাসে বসবাস করছেন। তার সন্তান জেমস নট সারে ক্রিকেট ক্লাবের পক্ষে প্রথম-শ্রেণীর ক্রিকেট এবং কেমব্রিজশায়ার ও বেডফোর্ডশায়ারের পক্ষে মাইনর কাউন্টিজ ক্রিকেটে অংশ নিয়েছেন।

খেলোয়াড়ী জীবন 
২১ বছর বয়সে টেস্ট ক্যাপ লাভ করেন। ১৯৬৭ সালে ট্রেন্ট ব্রিজে অনুষ্ঠিত সফরকারী পাকিস্তানের বিপক্ষে তার টেস্ট অভিষেক হয়। কিন্তু ৮ নম্বরে ব্যাটিংয়ে নেমে তিনি শূন্য রানে আউট হন। তবে উইকেট-রক্ষক হিসেবে তিনি কোন বাই রান দেননি। দ্বিতীয় টেস্টে ২৮ রান করলেও দল থেকে বাদ পড়েন। এরপর ১৯৬৭-৬৮ মৌসুমে জিম পার্কসের পরিবর্তে ওয়েস্ট ইন্ডিজ সফরের জন্য মনোনীত হন। সিরিজের চতুর্থ ও পঞ্চম টেস্টে তিনি নিজেকে মেলে ধরেন। চতুর্থ টেস্টে তিনি তার প্রথম অপরাজিত অর্ধ-শতক ৬৯* করেন।

সম্মাননা 
১৯৬৫ সালে বর্ষসেরা ক্রিকেট রাইটার্স ক্লাব ইয়ং ক্রিকেটারের হিসেবে নির্বাচিত হন। ১৯৭০ সালে উইজডেন কর্তৃক বর্ষসেরা ক্রিকেটার হিসেবে নির্বাচিত হন। ২০০৩ সালে ‘উইজডেন সর্বকালের বিশ্ব টেস্ট একাদশে’ তাকেও মনোনীত করা হয়। অক্টোবর, ২০০৪ সালে উইজডেন ক্রিকেটার সাময়িকীর ইংল্যান্ডের বিশ্বযুদ্ধ-পরবর্তী সেরা একাদশের উইকেট-রক্ষক নির্বাচনে ২৫ জনের মধ্যে ২০জনই তার পক্ষে অবস্থান নেন। এছাড়াও, ৬ সেপ্টেম্বর, ২০০৯ তারিখে আইসিসি ক্রিকেট হল অব ফেমে তাকে অন্তর্ভুক্ত করা হয়।

তথ্যসূত্র

আরও দেখুন 
 ক্রিস ওল্ড
 বব টেলর
 সরফরাজ নওয়াজ
 আন্তর্জাতিক ক্রিকেটে অংশগ্রহণকারী পরিবারের তালিকা
 টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

বহিঃসংযোগ 
 
 
 সানডে টাইমসের প্রতিবেদনে অ্যালান নট

১৯৪৬-এ জন্ম
জীবিত ব্যক্তি
১৯৭৫ ক্রিকেট বিশ্বকাপের ক্রিকেটার
১৯৬৯ থেকে ২০০০ সময়কালীন ইংরেজ ক্রিকেটার
আইসিসি ক্রিকেট হল অব ফেমে প্রবেশকারী
ইংরেজ ক্রিকেটার
ইংরেজ উইকেট-রক্ষক
ইংল্যান্ডের টেস্ট ক্রিকেটার
ইংল্যান্ড ক্রিকেট দলের অধিনায়ক
ইংল্যান্ডের একদিনের আন্তর্জাতিক ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
উইজডেন বর্ষসেরা ক্রিকেটার
কেন্টের ক্রিকেটার
তাসমানিয়ার ক্রিকেটার
বিশ্ব সিরিজ ক্রিকেট খেলোয়াড়
মেরিলেবোন ক্রিকেট ক্লাবের ক্রিকেটার
এ. ই. আর. জিলিগান একাদশের ক্রিকেটার
অর্ডার অব দ্য ব্রিটিশ এম্পায়ার পদক বিজয়ী
উইকেট-রক্ষক
২০শ শতাব্দীর ইংরেজ পুরুষ ক্রীড়াবিদ
বৈকুণ্ঠনাথ দিন্দা

বৈকুণ্ঠনাথ দিন্দা (? - ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। তিনি ১৯৩০ সালে 'আইন অমান্য' আন্দোলনে যোগ দেন। ১৯৩২ সালে কর-বন্ধ আন্দোলনের সময় পুলিসের লাঠির আঘাতে মৃত্যুবরণ করেন।

জন্ম ও শিক্ষা
বৈকুণ্ঠনাথ দিন্দার জন্ম মেদিনীপুর জেলার কাঁথি থানার গোপালপুরে।

তথ্যসূত্র

১৯৩২-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
বাঙালি রাজনীতিবিদ
পশ্চিমবঙ্গের ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
পূর্ব মেদিনীপুর জেলার ব্যক্তি
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
মহেন্দ্রলাল বড়ুয়া

মহেন্দ্রলাল বড়ুয়া (? - ১৯৭৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। বিপ্লবী কর্মধারা অব্যাহত রাখার জন্য অস্ত্র সংগ্রহের উদ্দেশ্যে তিনি দায়িত্ব পালন করেন। ১৯৩১ সালের ১ নভেম্বর পুলিস তাকে গ্রেপ্তার করে চট্টগ্রাম জেলে রাখে। পরে বন্দি রাখে হিজলি বন্দীশিবিরে। ১৯৩৮ সালে কারামুক্তির পর জনসেবায় আত্মনিয়োগ করেন। বেঙ্গল বুদ্ধিস্ট এসোসিয়েশনের সম্পাদক ও চিটাগাং ইউনিয়নের সক্রিয় সদস্য ছিলেন। তিনি চট্টগ্রাম অনুশীলন সমিতির সদস্য ছিলেন। তার জন্ম চট্টগ্রামের ধলঘাটে এবং মৃত্যু চট্টগ্রামে।

তথ্যসূত্র

১৯৭৯-এ মৃত্যু
বাংলাদেশী বিপ্লবী
চট্টগ্রাম জেলার বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
শাহ মোহাম্মদ মসজিদ

শাহ মোহাম্মদ মসজিদ বাংলাদেশের কিশোরগঞ্জে অবস্থিত একটি প্রাচীন মসজিদ; যা ১৬৮০ সালে নির্মিত। মোঘল স্থাপত্যরীতি নির্মিত এই মসজিদটির মূল নাম শাহ মাহমুদ মসজিদ, কিন্তু ইউনেস্কো থেকে প্রকাশিত মুসলিম স্থ্যাপত্যের ক্যাটালগে একে "শাহ মোহাম্মদ মসজিদ" হিসাবে নির্দেশ করা হয়েছে।

অবস্থান 
এই মসজিদটি ঢাকা বিভাগের কিশোরগঞ্জ জেলার পাকুন্দিয়া উপজেলা সদর থেকে প্রায় ১১ কিলোমিটার দূরে মঠখোলা-মির্জাপুর-পাকুন্দিয়া সড়কের পাশে এগারসিন্দুর গ্রামে অবস্থিত।

ইতিহাস 
মসজিদটির নির্মাতা বণিক শেখ মাহমুদ এবং তার নামেই মসজিদটির পরিচিতি; শেখ মাহমুদের উত্তরসূরিরা বসবাস করেন মসজিদের পাশেই।

বিবরণ 
চারপাশে আড়াইফুটি দেয়াল ঘেরা একটি উঁচু প্লাটফর্মের উপর ১৬৮০ সালে নির্মিত এই মসজিদটিতে রয়েছে মোঘল শিল্পরীতি ও স্থানীয় শিল্পরীতির নিপুণ সমন্বয়। এক গম্বুজবিশিষ্ট বর্গাকৃতি এই মসজিদের প্রতিটি বাহুর দৈর্ঘ্য ৩২ ফুট, যার চার কোণায় আট কোণাকৃতির বুরুজ রয়েছে। মসজিদের ভিতর ও বাইরের রয়েছে পোড়ামাটির চিত্রফলক এবং পূর্বের দেয়ালে ৩টি দরজা ও ছনের কুটীরের ন্যায় অত্যন্ত আকর্ষণীয় একটি  পাকা দোচালা ভবন রয়েছে। অনেক আগে মসজিদের চার কোণায় চারটি মূল্যবান প্রস্তর ফলক ছিল যা বর্তমানে লুন্ঠিত।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র

বহিঃসংযোগ 
 ইতিহাস-ঐতিহ্য-এর শাহ মাহমুদ মসজিদ।

১৬৮০-এ প্রতিষ্ঠিত
কিশোরগঞ্জ জেলার প্রত্নতাত্ত্বিক স্থাপনা
কিশোরগঞ্জ জেলার দর্শনীয় স্থান
কিশোরগঞ্জ জেলার মসজিদ
রজতকুমার সেন

রজতকুমার সেন (১৯১৩ - ৬ মে, ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। গুপ্ত বিপ্লবী দল 'ইন্ডিয়ান রিপাবলিকান আর্মি'র তিনি সদস্য ছিলেন। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর ২২ এপ্রিল তারিখে সংঘটিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। ৬ ই মে পাঁচ সঙ্গীর সাথে চট্টগ্রামে ইউরোপীয়ান ক্লাব আক্রমণ  করতে গিয়ে সতর্কতার বহর দেখে নিজের বাড়ি চলে এলেও পুলিশ তাদের পিছু নেয়  ও লেলিয়ে দেয় গ্ৰামবাসীদেরকে , 'তারা আসলে ডাকাত' এই পরিচয় দিয়ে। তাড়া খেয়ে তাঁরা জুলধা গ্ৰামের শরবনে আশ্রয় নেন ও পুলিশের সাথে তাদের খন্ডযুদ্ধ হয়। যখন তাদের বন্দুকের গুলি প্রায় শেষ হয়ে যায়, তখন এই ঘৃণিত শক্তির কাছে আত্মসমর্পণ না করে আত্মবিসর্জনের পদ্ধতি গ্ৰহণ করেন ও একে অপরকে গুলি করেন। এভাবেই শহিদ হন রজত সেন। স্বদেশ রায়, মনোরঞ্জন সেন ও দেবপ্রসাদ গুপ্তও শহিদ হন। শরবনে আশ্রয় নেওয়ার পূর্বে তাদের দুই সঙ্গী সুবোধ চৌধুরী ও ফণীন্দ্র নন্দী ধরা পড়েন পুলিশের কাছে।

জন্ম ও শিক্ষাজীবন
রজতকুমার সেনের জন্ম চট্টগ্রামে। তার পিতার নাম রঞ্জনলাল সেন।

তথ্যসূত্র

 

১৯১৩-এ জন্ম
১৯৩০-এ মৃত্যু
বাংলাদেশী বিপ্লবী
ভারতীয় বিপ্লবী
চট্টগ্রাম জেলার বিপ্লবী
ভারতবর্ষের স্বাধীনতা আন্দোলনের শহীদ
পূর্ব বাংলা থেকে ভারতীয় স্বাধীনতা কর্মী
সূর্য সেন
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
চট্টগ্রাম জেলার ব্যক্তি
ভারতে আইন প্রয়োগকারী কর্মকর্তার দ্বারা নিহত ব্যক্তি
মনোরঞ্জন সেন

মনোরঞ্জন সেন (মৃত্যু: ৫ মে ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। গুপ্ত বিপ্লবী দল ইন্ডিয়ান রিপাবলিকান আর্মির তিনি সদস্য ছিলেন। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর ২২ এপ্রিল তারিখে সংঘটিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন।

কালারপোলে সংঘর্ষ 
বিদ্রোহীদের মূল অংশ থেকে বিচ্ছিন্ন হয়ে পলাতকরা ছোট ছোট দলে বিভক্ত হয়ে সরকারের ক্ষমতার পৃথক কেন্দ্রগুলিতে আক্রমণ করার পরিকল্পনা করেছিল। স্বদেশরঞ্জন রায়, রজতকুমার সেন, দেবপ্রসাদ গুপ্ত, মনোরঞ্জন সেন প্রভৃতি ছয়জন যুবককে নিয়ে গঠিত এমনই একটি ছোট্ট দল ১৯৩০ সালের ৬ মে ইউরোপিয়ান ক্লাবে আক্রমণের জন্য পৌঁছান।

কর্ণফুলী নদীর তীরে একটি শ্যাম্পানে কিছু লোকের সন্দেহজনক গতিবিধির খবর কোতোয়ালি থানায় পৌঁছায় এবং কয়েকজন সশস্ত্র লোক নিয়ে কয়েকজন অফিসার একটি নৌকায় ছুটে আসে এবং যুবকদের অনুসরণ করে লাম্বুর হাটে অবতরণ করে।

পুলিশের নৌকা যখন স্রোতের মাঝখানে পৌঁছে গেল তখন তাদের ওপর টর্চ জ্বালিয়ে দেওয়া হলো। ধাওয়া করা লোকজন নদীর ওপারে পৌঁছে যায় এবং পুলিশ দেখতে পায় যে এরকম পাঁচ-ছয়জন লোক নদীর তীর থেকে কালারপোলের দিকে চলে যাচ্ছে।

ইউনিয়ন বোর্ডের সভাপতি, একজন মোহাম্মদসহ গ্রামবাসীরা লক্ষ্য করেন যে ছয়জন লোক গ্রামের রাস্তা দিয়ে তাড়াহুড়ো করে চলে যাচ্ছে। তারা বিভিন্ন পোশাক পরেছিল এবং প্রত্যেকের হাতে একটি পিস্তল ছিল বলে মনে হয়েছিল। পলাতকদের গ্রামবাসীরা ঘনিষ্ঠভাবে অনুসরণ করেছিল এবং অদ্ভুত ক্রসিংগুলিতে চ্যালেঞ্জ জানিয়েছিল। তারা গ্রেপ্তার এড়াতে কয়েকটি গুলি ছুড়েছিল যা দুর্ঘটনাক্রমে কয়েক মিনিটের ব্যবধানে দু'জনকে হত্যা করেছিল।

প্রসন্ন বড়ুয়া নামে এক কনস্টেবল তাদের একজনকে গ্রেপ্তার করতে গিয়ে গুলিবিদ্ধ হন, যার প্রভাবে ৯ মে মধ্যরাতের ঠিক পরে তিনি মারা যান। পুলিশের দলটি জুলদা নামে একটি জায়গায় পৌঁছেছিল, যেখানে তাদের বাঁশের ঝাঁক বা একটি বাঁশের বাগান দেখানো হয়েছিল যেখানে চারজনকে একে অপরের খুব কাছাকাছি মাটিতে পড়ে থাকতে দেখা গেছে।
দিনের আলো ফোটার একটু আগে সমীরপুর গ্রামে কিছুক্ষণ ধরে গুলি বিনিময় হয় এবং বাঁশের বাগান থেকে গোলাগুলি পুরোপুরি বন্ধ হয়ে যায়। ভোরবেলা পুলিশ যুবকদের আশ্রয়স্থলে পৌঁছে দেখতে পায় দেবপ্রসাদ, রজত ও মনোরঞ্জন তিনজন ইতোমধ্যে মৃত এবং চতুর্থ স্বদেশ মুমূর্ষু অবস্থায় রয়েছে। জানা গেছে, গ্রেপ্তার এড়াতে ওই চার যুবক নিজেদের গুলি করে আত্মহত্যা করে।

জন্ম ও শিক্ষাজীবন
মনোরঞ্জন সেনের জন্ম চট্টগ্রামে। তার পিতার নাম রজনীকান্ত সেন। তিনি দরিদ্র পরিবারের সন্তান ছিলেন। কলেজের প্রথম বার্ষিক শ্রেণিতে পড়ার সময় গুপ্ত বিপ্লবী দলে যোগ দেন।

তথ্যসূত্র

 

১৯৩০-এ মৃত্যু
বাংলাদেশী বিপ্লবী
ভারতীয় বিপ্লবী
চট্টগ্রাম জেলার বিপ্লবী
ভারতবর্ষের স্বাধীনতা আন্দোলনের শহীদ
পূর্ব বাংলা থেকে ভারতীয় স্বাধীনতা কর্মী
সূর্য সেন
পূর্ববঙ্গের ব্রিটিশ উপনিবেশবাদ বিরোধী বিপ্লবী
অনুশীলন সমিতি
ভারতের স্বাধীনতা আন্দোলন
২০শ শতাব্দীর রাজনীতিবিদ
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
শাখানদী

যে সকল নদী ঝরণাধারা, হ্রদ, বরফগলিত স্রোত ইত্যাদি থেকে  উৎপন্ন না হয়ে  অন্য কোন নদী থেকে উৎপন্ন হয় তাকে শাখানদী বলে। উদাহরণ হিসেবে বলা যায়, ধলেশ্বরী যমুনার প্রধান শাখানদী। এছাড়াও মধুমতী, মাথাভাঙ্গা, কপোতাক্ষ নদ, পশুর নদ, বেতনা নদী ইত্যাদি পদ্মার শাখানদী।

আরো দেখুন
 নদী
 উপনদী

তথ্যসূত্র

নদী
জলাধার
ভূগোল
অনূঢ়া তেনেকুন

অনূঢ়া পাঞ্চি বান্দা তেনেকুন (জন্ম: ২৯ অক্টোবর, ১৯৪৬) অনুরাধাপুরায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য হিসেবে দলকে নেতৃত্ব দিয়েছেন অনূঢ়া তেনেকুন। দলে তিনি মূলতঃ ডানহাতি ব্যাটসম্যান ছিলেন। পাশাপাশি দলের প্রয়োজনে লেফট আর্ম অর্থোডক্স স্পিন বোলিং করতেন। বর্তমানে তিনি শ্রীলঙ্কা ক্রিকেটের সদস্য হিসেবে জাতীয় ক্রিকেট দলের নির্বাচকমণ্ডলীর দায়িত্বে রয়েছেন।

প্রারম্ভিক জীবন 
ছয় বছর বয়সে অনুরাধাপুরা থেকে কলম্বোয় স্থানান্তরিত হন। সেখানে মাউন্ট লাভিনিয়ায় অবস্থিত এস. টমাস কলেজে অধ্যয়ন করেন। সেখানে তিনি স্কুল হোস্টেলে অবস্থান করেন। ক্রিকেটের প্রতি আসক্তির কারণে স্কুল ক্রিকেট দলের সদস্য হন। এরপর থোমিয়ান ক্রিকেট দলের অধিনায়কত্ব করেন। ১৯৬৪ সালে সেরা ছাত্র হিসেবে বর্ষসেরা ব্যাটসম্যান মনোনীত হন। তার পূর্ববর্তী মৌসুমের ব্যাটিং গড় ছিল ৫৬.৮৪ ও তিনি সর্বসাকুল্যে ৫১৩ রান তোলেন। এরপর ১৯৬৬ সালে সিলন দলের (বর্তমানে শ্রীলঙ্কা) পক্ষে ও সফরকারী ইংল্যান্ডের বিরুদ্ধে প্রথমবারের মতো প্রথম-শ্রেণীর ক্রিকেটে অংশগ্রহণ করেন। এরপর সিংহলীজ স্পোর্টস ক্লাবে (এসএসসি) চলে যান। এছাড়াও সিলন বোর্ড সভাপতি একাদশের পক্ষেও খেলেছেন তেনেকুন। ১৯৭৪ সালে প্রথম-শ্রেণীর ক্রিকেটে ভারতের বিপক্ষে নিজস্ব সেরা অপরাজিত ১৬৯* রান তোলেন। টেস্ট মর্যাদা লাভের পূর্বে তার এ সংগ্রহটিই যে-কোন শ্রীলঙ্কান ব্যাটসম্যানের মধ্যে সর্বোচ্চ ছিল। পরিচ্ছন্ন ব্যাটসম্যান হিসেবে তিনি খ্যাতি লাভ করেন।

খেলোয়াড়ী জীবন 
শ্রীলঙ্কা দলের পক্ষে একদিনের আন্তর্জাতিকে নবম ক্যাপ পরিধান করেন তিনি। সমগ্র খেলোয়াড়ী জীবনে ৪টি ওডিআইয়ে অংশ নেন ও সবকটিতেই দলের অধিনায়ক মনোনীত হন।

১৯৭৫ সালে শ্রীলঙ্কা প্রথমবারের মতো ক্রিকেট বিশ্বকাপে অংশ নেয়। ৭ জুন, ১৯৭৫ তারিখে ওয়েস্ট ইন্ডিজের বিপক্ষে তার একদিনের আন্তর্জাতিকে অভিষেক ঘটে। কিন্তু ঐ খেলায় তার দল মাত্র ৮৬ রানে গুটিয়ে যায়। তিনিও ঐ খেলায় বার্নার্ড জুলিয়ানের বলে ডেভিড মারের হাতে কট আউট হন ও শূন্য রানে প্যাভিলিয়নে গমন করেন। ঐ প্রতিযোগিতাসহ ১৯৭৯ সালের প্রতিযোগিতায়ও তিনি দলের অধিনায়ক ছিলেন। কিন্তু ১৯৭৯ সালে আঘাতপ্রাপ্তির ফলে প্রতিযোগিতায় তিনি তেমন প্রভাব বিস্তার করতে পারেননি। তার পরিবর্তে দলের অধিনায়কত্ব করেন বান্দুলা ওয়ার্নাপুরা।

অবসর 
১৯৮২ সালে আন্তর্জাতিক ক্রিকেট কাউন্সিলের পূর্ণাঙ্গ সদস্য হবার ফলে শ্রীলঙ্কা দলের টেস্ট মর্যাদাপ্রাপ্তি ঘটে। এর দুই বছর পূর্বে তিনি অবসর নেন। এ অর্জনের সাথে শ্রীলঙ্কার অন্যান্য খেলোয়াড়ের সাথে তেনেকুনেরও যথেষ্ট অবদান রয়েছে।

ক্রিকেট খেলা থেকে অবসর নেয়ার পর তাকে শ্রীলঙ্কা এ ক্রিকেট দলের ম্যানেজারের দায়িত্ব দেয়া হয়। ডিসেম্বর, ২০০০ থেকে ২০০৩-এর শেষার্ধ্ব পর্যন্ত শ্রীলঙ্কা ক্রিকেটের প্রধান নির্বাহী কর্মকর্তার দায়িত্ব পালন করেন। এর কারণ হিসেবে ব্যক্তিগত সমস্যা তুলে ধরেন। ২০০৯ সালে তিনি জাতীয় ক্রিকেট দলের নির্বাচকমণ্ডলীর সদস্য মনোনীত হন।

তথ্যসূত্র

বহিঃসংযোগ 
 
 

১৯৪৬-এ জন্ম
জীবিত ব্যক্তি
শ্রীলঙ্কান ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কা জাতীয় ক্রিকেট দলের অধিনায়ক
১৯৭৫ ক্রিকেট বিশ্বকাপের ক্রিকেটার
১৯৭৯ ক্রিকেট বিশ্বকাপের ক্রিকেটার
অল-সিলনের ক্রিকেটার
মুশা শাহ

মুসা শাহ () (? - মার্চ, ১৭৯২ খৃঃ) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু ঐতাহাসিকদের মতে, এই বিদ্রোহ ছিল ভারতের স্বাধীনতা আন্দোলনের প্রথম যুদ্ধগুলোর অন্যতম। তাঁর চাচা ফকির মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে অনেক যুদ্ধে অংশগ্রহণ করেন। ফকির মজনু শাহের অনুচরদের মধ্যে ছিলেন মুসা শাহ, চেরাগ আলী শাহ এবং পরাগল শাহ। মুসা শাহ ছিলেন ফকির মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।

১৭৮৭ সালে ফকির মজনু শাহের মৃত্যুর পর অন্যান্য ফকির বিদ্রোহীদের নিয়ে বিদ্রোহ অব্যাহত রাখেন। ১৭৮৮ সালের মার্চ মাসে তাঁর বাহিনী রংপুর জেলা থেকে রাজশাহী জেলায় প্রবেশ করে। ২৪শে মার্চ রাণী ভবানীর বরকন্দাজ বাহিনীর সংগে তাঁর দলের যুদ্ধে বরকন্দাজ বাহিনী পরাজিত হয়। সরকারি বিবরণে জানা যায়, গ্রামবাসী কৃষকেরা বিদ্রোহীদের নানাভাবে সহযোগিতা করতেন। ২৮শে মে ১৭৮৭ তারিখে লেফটেন্যান্ট ক্রিস্টির আকস্মিক আক্রমণে তাঁর বাহিনী পলায়ন করেন। পরে রাজশাহী জেলায় তাঁর ও ফেরাগুল শাহের মধ্যে নেতৃত্ব নিয়ে দ্বন্দ্ব আরম্ভ হলে তিনি নিহত হন।

তথ্যসূত্র

১৭৯২-এ মৃত্যু
বাঙালি বিদ্রোহী
ভারতীয় বিদ্রোহী
ভারতবর্ষে ব্রিটিশবিরোধী সশস্ত্র আন্দোলন
ফেরাগুল শাহ

ফেরাগুল শাহ () (ঊনবিংশ শতক) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু ঐতাহাসিকদের মতে, এই বিদ্রোহ ছিল ভারতের স্বাধীনতা আন্দোলনের প্রথম যুদ্ধগুলোর অন্যতম। ফকির মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে যুদ্ধে অংশগ্রহণ করেন। ফকির মজনু শাহের দুই শিষ্য তিনি এবং চেরাগ আলী শাহ দিনাজপুর জেলায় ইংরেজ শাসক ও জমিদারদের অস্থির করে তুলেছিলেন। ফকির মজনু শাহের অনুচরদের মধ্যে ছিলেন মুসা শাহ, চেরাগ আলী শাহ এবং পরাগল শাহ। মুসা শাহ ছিলেন মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।

মৃত্যু
পরবর্তীকালে রাজশাহী জেলায় তার ও মুসা শাহের মধ্যে নেতৃত্ব নিয়ে দ্বন্দ্ব দেখা দেয়। এই বিরোধের ফলে ১৭৯২ সালে ফেরাগুলের হাতে মুসা শাহ নিহত হন।

তথ্যসূত্র

বাঙালি বিদ্রোহী
ভারতীয় বিদ্রোহী
ভারতবর্ষে ব্রিটিশবিরোধী সশস্ত্র আন্দোলন
চেরাগ আলী শাহ

চেরাগ আলী শাহ অন্য বানানে চেরাগালি শাহ (ঊনবিংশ শতক) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু ঐতাহাসিকদের মতনুসারে, এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। ফকির মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে যুদ্ধে অংশগ্রহণ করেন। ফকির মজনু শাহের দুই প্রধান শিষ্য তিনি এবং ফেরাগুল শাহ দিনাজপুর জেলায় ইংরেজ শাসক ও জমিদারদের অস্থির করে তুলেছিলেন। ইংরেজ কর্মচারীরা তাদের পত্রাবলিতে চেরাগালিকে ফকির মজনু শাহের পালিত পুত্র বলে উল্লেখ করেছে। নেতা মুসা শাহকে হত্যা করে মার্চ ১৭৯২ সালে তিনি শোভান আলি ও অন্যান্য নেতৃবৃন্দের সহযোগিতায় বিদ্রোহ পরিচালনা করেন। ফকির মজনু শাহের অনুচরদের মধ্যে ছিলেন মুসা শাহ, তিনি এবং পরাগল শাহ। মুসা শাহ ছিলেন ফকির মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।

মৃত্যু
পরবর্তীকালে তিনি মতিগীর নামে এক ফকির আততায়ীর হাতে নিহত হন।

তথ্যসূত্র

বাঙালি বিদ্রোহী
ভারতীয় বিদ্রোহী
ভারতবর্ষে ব্রিটিশবিরোধী সশস্ত্র আন্দোলন
অক্ষরধাম (নিউ জার্সি)

অক্ষরধাম (দেবনাগরী: स्वामिनारायण अक्षरधाम) হল মার্কিন যুক্তরাষ্ট্রের রবিনসভিল, নিউ জার্সিতে অবস্থিত একটি হিন্দু মন্দির। এটি স্বামীনারায়ণের মন্দির। প্রমুখ স্বামী মহারাজ এটি নির্মাণ করান। সম্পূর্ণ হওয়ার পর এটি ভারতে এই মন্দিরের প্রধান কেন্দ্র দিল্লি অক্ষরধাম ও গান্ধীনগর অক্ষরধামের থেকেও একটি বড়ো মন্দির হবে। ২০১৪ সালের ১০ অগস্ট মন্দিরটি জনসাধারণের জন্য খুলে দেওয়া হয়েছে। মন্দিরের নির্মাণকার্য সম্পূর্ণ হবে ২০১৭ সালে।

মন্দিরটি ১৬২ একর জমির উপর তৈরি হচ্ছে। সম্পূর্ণ হওয়ার পর এটি আয়তনের দিক থেকে বিশ্বের বৃহত্তম হিন্দু মন্দির হবে। উল্লেখ্য, বর্তমানে আয়তনের দিক থেকে বিশ্বের বৃহত্তম হিন্দু মন্দির হল ভারতের তামিলনাড়ু রাজ্যে অবস্থিত শ্রীরঙ্গণাথস্বামী মন্দির, শ্রীরঙ্গম। এটি ১৫৬ একর জমির উপর রয়েছে।

মন্দিরের প্রধান ভবনটি হবে চারতলা। চত্বরে ভারতের ইতিহাস ও সংস্কৃতি সংক্রান্ত একটি প্রদর্শনী এবং একটি যুব কর্মকেন্দ্র থাকবে। স্থপতিরা উত্তর ও দক্ষিণ ভারতের মন্দিরগুলির বৈশিষ্ট্য বেছে নিয়ে এই মন্দিরটির নকশা প্রস্তুত করেছেন। মন্দিরের স্তম্ভ ও দেওয়ালে রামায়ণ, মহাভারত ও অন্যান্য হিন্দু ধর্মগ্রন্থের কাহিনি চিত্রিত থাকবে। হলগুলিতে স্বামীনারায়ণ সম্প্রদায়ের প্রধান ব্যক্তিত্বদের প্রমাণ আকৃতির মূর্তি থাকবে।

গ্যালারি

তথ্যসূত্র

বহিঃসংযোগ 
 BAPS Swaminarayan Sanstha- The organisation responsible for the creation of Akshardham

রাধাকৃষ্ণ মন্দির
রাম মন্দির
সীতা মন্দির
শিব মন্দির
পার্বতী মন্দির
স্বামীনারায়ণ মন্দির
মার্কিন যুক্তরাষ্ট্রের হিন্দু মন্দির
নিউ জার্সির হিন্দু মন্দির
মার্কিন যুক্তরাষ্ট্রে হিন্দুধর্ম
নিউ জার্সিতে ভারতীয়-আমেরিকান সংস্কৃতি
২০১৪ সালে সম্পন্ন ধর্মীয় ভবন এবং কাঠামো
২০১৪-এ সম্পন্ন ধর্মীয় ভবন ও স্থাপনা
আলাইকুমারী নদী

আলাইকুমারী নদী বাংলাদেশের উত্তর-পশ্চিমাঞ্চলের রংপুর জেলার একটি নদী। নদীটির দৈর্ঘ্য ২৬ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আলাইকুমারী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭।

প্রবাহ 
রংপুর জেলা সদর ও পীরগাছা উপজেলার বিস্তৃত নিম্নাঞ্চল থেকে নদীটি বের হয়ে পীরগাছা উপজেলার ঘাঘট নদে পড়েছে। নদীর উপর রংপুর-কুড়িগ্রাম মহাসড়কে নবদিগঞ্জ ও সাতদরগা সেতু রয়েছে। নদীটি ৩৩ কিলোমিটার দীর্ঘ। প্রস্থ ২০ মিটার। গভীরতা ৪ মিটার ও নদী অববাহিকার আয়তন ৭৫ বর্গ কিমি। স্থানীয়ভাবে নদীটি আলাইকুড়ি নামে পরিচিত। নদীটির পানিপ্রবাহের ধরন মৌসুমি প্রকৃতির। ফেব্রুয়ারি মাসে নদীতে পানি থাকে না। কিন্তু আগস্টে সবচেয়ে বেশি প্রবাহ থাকে। তখন এই প্রবাহের পরিমাণ ৫৪.১ ঘন মিটার/সেকেন্ড হয় এবং গভীরতা দাঁড়ায় ৪ মিটারে। নদীতে জোয়ার-ভাটার প্রভাব নেই।

আরও দেখুন 
 বাংলাদেশের নদীর তালিকা

তথ্যসূত্র 

রংপুর জেলার নদী
কাউনিয়া উপজেলা
পীরগাছা উপজেলা
মিঠাপুকুর উপজেলা